b'\n_START_ARTICLE_\nSia Ju\n_START_SECTION_\nKult\xc5\xabrinis herojus\n_START_PARAGRAPH_\nPasak legend\xc5\xb3, Ju t\xc4\x97vas Gunas \xc5\xbeuvo, ta\xc4\x8diau jo k\xc5\xabnas nesuiro trejus metus, ir per t\xc4\x85 laik\xc4\x85 jo viduriuose i\xc5\xa1augo s\xc5\xabnus, kuris i\xc5\xa1lindo k\xc5\xabn\xc4\x85 perpjovus. Ju i\xc5\xa1lindo dviragio drakono pavidalo._NEWLINE_Ju kartais jis priskiriamas prie penki\xc5\xb3 legendini\xc5\xb3 Kinijos valdov\xc5\xb3. Pagrindinis jo nuopelnas\xc2\xa0\xe2\x80\x93 i\xc5\xa1mok\xc4\x97 \xc5\xbemones kontroliuoti upi\xc5\xb3 bei e\xc5\xbeer\xc5\xb3 potvynius. T\xc4\x85 jis padar\xc4\x97 kasdamas kanalus (jo t\xc4\x97vas nes\xc4\x97kmingai band\xc4\x97 sukontroliuoti vandens pl\xc5\xabdim\xc4\x85 pildamas pylimus).\n_START_SECTION_\n\xc5\xa0ia dinastijos \xc4\xafk\xc5\xabr\xc4\x97jas\n_START_PARAGRAPH_\nPamat\xc4\x99s Ju darbus, valdovas \xc5\xa0unas nusprend\xc4\x97 jam perleisti vald\xc5\xbei\xc4\x85. Tap\xc4\x99s imperatoriumi, Ju \xc4\xafsak\xc4\x97 i\xc5\xa1lieti devynis mil\xc5\xbeini\xc5\xa1kus trikojus, ant kuri\xc5\xb3 buvo pavaizduotos visos nelabos dvasios. \xc5\xa0itaip \xc5\xbemon\xc4\x97s i\xc5\xa1moko jas atpa\xc5\xbeinti. Ju klajodavo po \xc5\xa1al\xc4\xaf ir pats dorodavo bloga daran\xc4\x8dias dvasias._NEWLINE_Istoriografijoje minima, kad Ju mir\xc4\x97 med\xc5\xbeiodamas prie Kuaidzi kalno ir ten pat buvo palaidotas. Prie toje vietoje pastatyto mauzoliejaus pareik\xc5\xa1ti pagarbos keliaudavo daug v\xc4\x97lesni\xc5\xb3 imperatori\xc5\xb3._NEWLINE_Iki Ju imperatoriaus titulas atitekdavo tam, kuris visuomenei pasirodydavo labiausiai vertas. Ta\xc4\x8diau Ju s\xc5\xabnus Sia \xc4\x8ci (kin. \xe5\x95\x9f,\xc2\xa0pinyin: Qi, liet. \xc4\x8ci) \xc4\xafrod\xc4\x97 es\xc4\x85s tinkamas b\xc5\xabti imperatoriumi ir tapo naujuoju valdovu. Nuo tada vald\xc5\xbeia Kinijoje tapo paveldima.'